**Lui Nichita**

*Lavinia E. Niculicea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă inimii

i-ar fi crescut flori

Ce primăvară!

Ar fi umblat desculţe necuvintele...

Timpul nu ar mai fi schiopătat

dacă i-ai fi sărut talpa,

secundele ar striga şi azi:

- Ce bine că eşti!

- Ce mirare că alerg

prin amurgul tău!

Clepsidra mi-ai răsturna-o

să trec mereu către început

Gândul să-mi fie verde

în miez de lume

şi tu să nu-l striveşti de teamă

să nu se facă noapte

Fericirea-i perlă ascunsă,

valurile lumii o stropesc

cu amărăciunea unui dor.

Mai lasă-mi dreptul la vis -

Paradis în care mai cresc tăceri

până la nori sau până în ochii îngerilor,

Mută-i hotarele către mâine,

pe marginea unui râs neinventat

să glumim cu stelele,

să ne răspundă luna,

iar lacrima să-mi spună:

Îmi eşti ochiul din care curg

sunt a ta zbatere de dor…

Sub pleoape ni se odihnesc

Necuvintele.